CELEX: 
Language: el
Date: 2017-06-02 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση των παραρτημάτων I και II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην αλλαγή της κανονιστικής διαδικασίας δοκιμών για τη μέτρηση των εκπομπών CO2 από ελαφρά εμπορικά οχήματα

ΑΙΤΙΟΛΟΓΙΚΗ ΕΚΘΕΣΗ
            
            
               1. ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Πρόκειται να τεθεί σε ισχύ μια νέα κανονιστική διαδικασία δοκιμών για τη μέτρηση των εκπομπών CO2 και την κατανάλωση καυσίμου ελαφρών οχημάτων, η παγκοσμίως εναρμονισμένη διαδικασία δοκιμής ελαφρών οχημάτων (WLTP), η οποία θα αντικαταστήσει τον υφιστάμενο παρωχημένο νέο ευρωπαϊκό κύκλο οδήγησης (NEDC).
            
            
               Η WLTP αναμένεται να παράσχει τιμές εκπομπών CO2 και κατανάλωσης καυσίμου που είναι πιο αντιπροσωπευτικές των πραγματικών συνθηκών οδήγησης. Οι στόχοι για το CO2 που θεσπίζονται στον κανονισμό (ΕΕ) αριθ. 510/2011 βασίζονται στις εκπομπές που μετρούνται στο πλαίσιο του NEDC. Με τη νέα διαδικασία δοκιμών, οι τιμές των εκπομπών θα αλλάξουν. Το σχέδιο κατ’ εξουσιοδότηση κανονισμού προβλέπει μηχανισμό για τη μετατροπή των στόχων NEDC των ειδικών εκπομπών σε τιμές WLTP που αντιπροσωπεύουν αυστηρότητα ανάλογη με εκείνη που καθορίζεται για τους στόχους NEDC.
            
            
               Η αλλαγή των στόχων WLTP των ειδικών εκπομπών θα πρέπει να πραγματοποιηθεί αμέσως μετά την πλήρη εφαρμογή της WLTP.
            
            
               Η αλλαγή στη διαδικασία δοκιμών θα απαιτήσει επίσης προσαρμογές της παρακολούθησης του συνόλου των τεχνικών δεδομένων που ορίζεται στο παράρτημα II του κανονισμού (ΕΕ) αριθ. 510/2011.
            
            
               2. ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Το σχέδιο κανονισμού είναι το αποτέλεσμα τριετούς διαδικασίας, με διαβουλεύσεις ευρέος φάσματος τεχνικών εμπειρογνωμόνων από τα κράτη μέλη, τη βιομηχανία και τις ΜΚΟ. Οι εργασίες πραγματοποιήθηκαν σε ad hoc τεχνικές ομάδες εργασίας και αποτέλεσαν μέρος της ατζέντας της ομάδας εμπειρογνωμόνων για το CO2 από μηχανοκίνητα οχήματα για τα έτη 2016 και 2017.
            
            
               3. ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Το σχέδιο κατ’ εξουσιοδότηση κανονισμού τροποποιεί τους μαθηματικούς τύπους υπολογισμού του ετήσιου στόχου ειδικών εκπομπών προς τον οποίο οφείλουν να συμμορφώνονται οι κατασκευαστές. Κατά την άσκηση αυτής της αρμοδιότητας η Επιτροπή οφείλει, σύμφωνα με το άρθρο 13 παράγραφος 6 του κανονισμού (ΕΕ) αριθ. 510/2011, να διασφαλίσει ότι οι απαιτήσεις μείωσης των εκπομπών CO2 που καθορίζονται στον εν λόγω κανονισμό σε σχέση με τις τιμές εκπομπών CO2 που καθορίζονται σύμφωνα με τον NEDC παραμένουν συγκρίσιμες μετά τη μετάβαση στην εφαρμογή της WLTP. 
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 2.6.2017
            
            
               για την τροποποίηση των παραρτημάτων I και II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην αλλαγή της κανονιστικής διαδικασίας δοκιμών για τη μέτρηση των εκπομπών CO2 από ελαφρά εμπορικά οχήματα
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα
                  1
               , και ιδίως το άρθρο 8 παράγραφος 9 δεύτερο εδάφιο και το άρθρο 13 παράγραφος 6 τέταρτο εδάφιο,
            
            
               Εκτιμώντας τα ακόλουθα:
            
            
               (1)Ο νέος ευρωπαϊκός κύκλος οδήγησης (NEDC), ο οποίος χρησιμοποιείται επί του παρόντος σύμφωνα με τον κανονισμό (ΕΚ) αριθ. 692/2008 της Επιτροπής
                  2
               , θα αντικατασταθεί από μια νέα κανονιστική διαδικασία δοκιμών για τη μέτρηση των εκπομπών CO2 και την κατανάλωση καυσίμου ελαφρών οχημάτων, την παγκοσμίως εναρμονισμένη διαδικασία δοκιμής ελαφρών οχημάτων (WLTP), η οποία θεσπίζεται με τον κανονισμό (ΕΕ) αριθ. […/…] της Επιτροπής
                  3
                [WLTP] [η Υπηρεσία Επισήμων Εκδόσεων να προσθέσει παραπομπή], με ημερομηνία έναρξης εφαρμογής την 1η Σεπτεμβρίου 2017. Η WLTP αναμένεται να παρέχει τιμές εκπομπών CO2 και κατανάλωσης καυσίμου οι οποίες θα είναι περισσότερο αντιπροσωπευτικές των πραγματικών συνθηκών οδήγησης.
            
         
         
            
               (2)Για να ληφθεί υπόψη η διαφορά μεταξύ της μέτρησης των εκπομπών CO2 με την ισχύουσα διαδικασία NEDC και με τη νέα διαδικασία WLTP, έχει τεθεί σε εφαρμογή μια μεθοδολογία συσχέτισης των εν λόγω τιμών σύμφωνα με τον εκτελεστικό κανονισμό (ΕΕ) [.../...]της Επιτροπής
                  4
                [Συσχέτιση] [η Υπηρεσία Επισήμων Εκδόσεων να προσθέσει παραπομπή].
            
            
               (3)Η μεθοδολογία συσχέτισης θα χρησιμοποιείται κατά τη διάρκεια της σταδιακής εφαρμογής της WLTP έως το τέλος του 2020, ώστε να διασφαλιστεί η δυνατότητα επαλήθευσης της συμμόρφωσης των κατασκευαστών προς τους στόχους εκπομπών CO2 με βάση τις τιμές εκπομπών NEDC κατά τη διάρκεια της εν λόγω περιόδου. Συνεπώς, οι στόχοι ειδικών εκπομπών CO2 βάσει της WLTP θα πρέπει να εφαρμοστούν με ισχύ από το ημερολογιακό έτος 2021.
            
            
               (4)Το 2020 οι εκπομπές CO2 όλων των καινούργιων οχημάτων πρέπει να καθοριστούν βάσει τόσο του NEDC όσο και της WLTP σύμφωνα με τη μεθοδολογία συσχέτισης. Με βάση την παρακολούθηση των δύο αυτών τιμών CO2, θα πρέπει να είναι διαθέσιμα αξιόπιστα σύνολα δεδομένων για τη σύγκριση των τιμών των εκπομπών που θα προκύψουν από τις δύο διαδικασίες δοκιμής. Τα εν λόγω σύνολα δεδομένων θα πρέπει να επιτρέπουν τον προσδιορισμό των στόχων ειδικών εκπομπών βάσει της WLTP που είναι αυστηρά συγκρίσιμοι με εκείνους που προσδιορίζονται  βάσει των μετρήσεων NEDC σύμφωνα με τις απαιτήσεις που ορίζονται στο άρθρο 13 παράγραφος 6 του κανονισμού (ΕΕ) αριθ. 510/2011.
            
            
               (5)Για τους σκοπούς του καθορισμού ενός στόχου ειδικών εκπομπών του κατασκευαστή το 2021, ο μέσος όρος εκπομπών CO2 με βάση την WLTP των καινούργιων ελαφρών εμπορικών οχημάτων που θα ταξινομηθούν το 2020 θα πρέπει να χρησιμοποιηθεί ως τιμή αναφοράς. Ο στόχος ειδικών εκπομπών θα πρέπει να καθοριστεί με την αύξηση ή τη μείωση του ύψους της εν λόγω τιμής αναφοράς κατ’ αναλογία προς την επίδοση του κατασκευαστή όσον αφορά την επίτευξη του στόχου NEDC το 2020.
            
            
               (6)Για να διασφαλιστεί ότι οι στόχοι ειδικών εκπομπών CO2 βάσει της WLTP παραμένουν συγκρίσιμοι με την πάροδο του χρόνου, θα πρέπει να λαμβάνονται υπόψη οι ετήσιες αλλαγές της μέσης μάζας του στόλου του κατασκευαστή.
            
            
               (7)Θα πρέπει να προστεθούν ορισμένες νέες παράμετροι στα λεπτομερή υπό παρακολούθηση δεδομένα μετά τη θέσπιση της WLTP. Στο πλαίσιο της WLTP, οι τιμές εκπομπών CO2 πρέπει να υπολογίζονται λαμβάνοντας υπόψη την ειδική διαμόρφωση για κάθε μεμονωμένο όχημα. Για να διασφαλιστεί η δυνατότητα αναγνώρισης των οχημάτων και η αποτελεσματική επαλήθευση των δεδομένων από τους κατασκευαστές, καθώς και από την Επιτροπή, είναι ενδεδειγμένο να βασίζεται η παρακολούθηση στους αναγνωριστικούς αριθμούς των οχημάτων.
            
            
               (8)Συνεπώς, τα παραρτήματα I και II του κανονισμού (ΕΕ) αριθ. 510/2011 θα πρέπει να τροποποιηθούν αναλόγως,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Τα παραρτήματα I και II του κανονισμού (ΕΕ) αριθ. 510/2011 τροποποιούνται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 2.6.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L  της , σ. .
               
               
                  
                     (2)
                  
                        Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (ευρώ 5 και ευρώ 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
               
               
                  
                     (3)
                  
                        Κανονισμός (ΕΕ) αριθ. …/.. της Επιτροπής για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και την κατάργηση του κανονισμού (ΕΚ) αριθ. 692/2008 (ΕΕ L … της …, σ. …).
               
               
                  
                     (4)
                  
                        Εκτελεστικός κανονισμός (ΕΕ) .../... της Επιτροπής της ... για την ανάπτυξη μεθοδολογίας προσδιορισμού των παραμέτρων συσχέτισης που απαιτούνται για να αποτυπωθεί η αλλαγή της κανονιστικής διαδικασίας δοκιμών και για την τροποποίηση του κανονισμού (ΕΕ) αριθ. 1014/2010 (ΕΕ L … της …, σ. …).
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               του
            
            
               κατ’ εξουσιοδότηση κανονισμού της Επιτροπής
            
            
               για την τροποποίηση των παραρτημάτων I και II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην αλλαγή της κανονιστικής διαδικασίας δοκιμών για τη μέτρηση των εκπομπών CO2 από ελαφρά εμπορικά οχήματα
            
            
               Τα παραρτήματα Ι και ΙΙ του κανονισμού (ΕΕ) αριθ. 510/2011 τροποποιούνται ως εξής:
            
            
               1)
                     Στο παράρτημα I προστίθενται τα ακόλουθα σημεία 3, 4 και 5:
            
            
               «3.
                     Ο στόχος ειδικών εκπομπών αναφοράς για έναν κατασκευαστή το 2021 υπολογίζεται ως εξής:
            
            
               Στόχος ειδικών εκπομπών αναφοράς βάσει της WLTP = 
               
                  
            
            
               όπου:
            
            
                
                     είναι οι μέσες ειδικές εκπομπές CO2 το 2020 που καθορίζονται σύμφωνα με το παράρτημα ΧΧΙ του κανονισμού (ΕΕ) αριθ. [.../...] [WLTP], χωρίς να περιλαμβάνονται οι εξοικονομήσεις εκπομπών CO2 που προκύπτουν από την εφαρμογή του άρθρο 12 του παρόντος κανονισμού·
            
            
               NEDCCO2 
                     είναι οι μέσες ειδικές εκπομπές CO2 το 2020 που καθορίζονται σύμφωνα με τον εκτελεστικό κανονισμό (ΕΕ) αριθ. [.../...] [Ημιφορτηγά συσχέτισης], χωρίς να περιλαμβάνονται οι εξοικονομήσεις εκπομπών CO2 που προκύπτουν από την εφαρμογή του άρθρο 12 του παρόντος κανονισμού·
            
            
                  είναι ο στόχος ειδικών εκπομπών για το 2020 υπολογιζόμενος σύμφωνα με το σημείο 1 στοιχείο γ) του παρόντος παραρτήματος.
            
            
               4.
                     Από το 2021 και μετά, ο στόχος ειδικών εκπομπών για έναν κατασκευαστή υπολογίζεται ως εξής:
            
            
                  
                     Στόχος ειδικών εκπομπών =  + a [(Mø-M0) – (Mø2020 – M0,2020)]
            
            
            
               όπου:
            
            
                είναι ο στόχος ειδικών εκπομπών αναφοράς για το 2021, υπολογιζόμενος σύμφωνα με το σημείο 3·
            
            
               a
                     είναι το a, όπως ορίζεται στο σημείο 1 στοιχείο γ)·
            
            
               Mø
                     είναι η μέση μάζα (M), όπως ορίζεται στο σημείο 1, των καινούργιων ταξινομημένων ελαφρών εμπορικών οχημάτων το αντίστοιχο έτος-στόχο σε χιλιόγραμμα (kg)·
            
         
         
            
               M0
                     είναι το M0, όπως ορίζεται στο σημείο 1 στοιχείο γ)·
            
            
               Mø2020
                     είναι η μέση μάζα (M), όπως ορίζεται στο σημείο 1, των καινούργιων ταξινομημένων ελαφρών εμπορικών οχημάτων το 2020 σε χιλιόγραμμα (kg)·
            
            
               M0,2020
                     είναι η εφαρμοστέα κατά το έτος αναφοράς 2020 τιμή M0.
            
            
               5.
                     Για κατασκευαστή στον οποίο έχει χορηγηθεί παρέκκλιση όσον αφορά στόχο ειδικών εκπομπών βάσει του NEDC το 2021, ο κατά παρέκκλιση στόχος βάσει της WLTP υπολογίζεται ως εξής:
            
            
               όπου:
            
            
               WLTPCO2
                     είναι το WLTPCO2, όπως ορίζεται στο σημείο 3· 
            
            
               NEDCCO2 
                     είναι το NEDCCO2, όπως ορίζεται στο σημείο 3· 
            
            
                  είναι ο στόχος ειδικών εκπομπών για το 2021 που έχει χορηγηθεί από την Επιτροπή σύμφωνα με το άρθρο 11 του παρόντος κανονισμού.»· 
            
            
               2)
                     Το παράρτημα II τροποποιείται ως εξής: 
            
            
               α)
                     Στο μέρος Α, το σημείο 1.1 τροποποιείται ως εξής:
            
            
                  i)
                     το πρώτο εδάφιο τροποποιείται ως εξής:
            
            
               ―
                     στα στοιχεία ζ) και ιδ) προστίθενται οι ακόλουθες λέξεις: 
            
            
               «(NEDC και WLTP)»·
            
            
                  
                     ―
                     προστίθενται τα ακόλουθα στοιχεία:
            
            
                  
                     «ιστ)
                     μάζα δοκιμής WLTP·
            
            
               ιζ)
                     συντελεστές απόκλισης και επαλήθευσης που προβλέπονται στο σημείο 3.2.8 του παραρτήματος Ι του εκτελεστικού κανονισμού (ΕΕ) αριθ. [.../...] [Ημιφορτηγά συσχέτισης]·
            
            
               ιη)
                     αναγνωριστικός αριθμός οικογένειας οχήματος που καθορίζεται σύμφωνα με το σημείο 5.0 του παραρτήματος XXI του κανονισμού (ΕΕ) αριθ. [.../...] [WLTP]»·
            
            
                  
                     ii)
                     προστίθεται το ακόλουθο εδάφιο:
            
            
               «Για το ημερολογιακό έτος 2017, τα δεδομένα που αναφέρονται στο στοιχείο ζ) σχετικά με τις τιμές εκπομπών CO2 βάσει της WLTP και στο στοιχείο ιδ) σχετικά με τις εξοικονομήσεις λόγω οικολογικής καινοτομίας βάσει της WLTP, καθώς και τα δεδομένα που αναφέρονται στα στοιχεία ιστ), ιζ) και ιη) μπορούν να καταγραφούν σε προαιρετική βάση.
            
            
               Από το ημερολογιακό έτος 2018 και μετά, τα κράτη μέλη κοινοποιούν στην Επιτροπή, σύμφωνα με το άρθρο 8, όλες τις παραμέτρους που απαριθμούνται στο παρόν σημείο, όπως ορίζεται στο μορφότυπο του μέρους Γ τμήμα 2 του παρόντος παραρτήματος.»· 
            
         
         
            
               β)
                     Στο μέρος Γ τμήμα 2, ο πίνακας με τον τίτλο «Λεπτομερή στοιχεία παρακολούθησης — καταγραφή για ένα όχημα» τροποποιείται ως εξής:
            
            
               i)
                     η εγγραφή ζ) αντικαθίσταται από το ακόλουθο κείμενο:
            
            
            
                     
                        «ζ)
                     
                  
                  
                     
                        Ειδικές εκπομπές CO2 (συνδυασμένος κύκλος)
                     
                     
                        Τιμή NEDC
                     
                  
               
                     
                  
                  
                     
                        Ειδικές εκπομπές CO2 (συνδυασμένος κύκλος)
                     
                     
                        Τιμή WLTP (από το 2018)»·
                     
                  
               
               ii)
                     η εγγραφή ιδ) αντικαθίσταται από το ακόλουθο κείμενο:
            
            
            
                     
                     
                        «ιδ)
                     
                  
                  
                     
                        Κωδικός της/των καινοτόμου/-ων τεχνολογίας/-ιών
                     
                  
               
                     
                  
                  
                     
                        Σύνολο εξοικονομήσεων εκπομπών CO2 NEDC λόγω καινοτόμου/-ων τεχνολογίας/-ιών
                     
                  
               
                     
                  
                  
                     
                        Σύνολο εξοικονομήσεων εκπομπών CO2 WLTP λόγω καινοτόμου/-ων τεχνολογίας/-ιών (από το 2018)»·
                     
                  
               
            
               iii)
                     οι ακόλουθες εγγραφές ιστ), ιζ) και ιη) προστίθενται μετά την εγγραφή ιε):
            
            
            
                     
                        «ιστ)
                     
                  
                  
                     
                        Μάζα δοκιμής WLTP
                     
                  
               
                     
                        ιζ)
                     
                     
                  
                  
                     
                        Συντελεστής απόκλισης De (εφόσον συντρέχει περίπτωση)
                     
                  
               
                     
                  
                  
                     
                        Συντελεστής επαλήθευσης (εφόσον συντρέχει περίπτωση)
                     
                  
               
                     
                        ιη)
                     
                  
                  
                     
                        Αναγνωριστικός αριθμός οικογένειας οχήματος»·
                     
                  
               
               iv)
                     στη σημείωση 1, η δεύτερη περίοδος απαλείφεται.